30 



p. A felső szájpadlás elülső része hosszabb a hátulsónál. Az alsó 

 állkapocs fogmedri hosszúsága kisebb a bütyökhosszúságnál. 

 Az első felső zápfog elülső oldalán éles zománczbarázda van. 

 Az arczorr hosszú és keskeny. Az orrcsontok kétszer be- 

 fűződöttek, kissé hosszabbak, mint a homlok- és a falcsont 

 együttes hosszúsága. A homlokcsont orrtövi nyújtványa 

 rövid. A falcsontok egyenként trapézalakúak s csak valamivel 

 hosszabbak, mint a mily szélesek a lambdavarraton. Az iny- 

 csont hátsó széle nem éri el a két harmadik fogmeder hátsó 

 szélét összekötő vonalat és nincs tövise A koponya 40/3 mm. 

 hosszú és 17 "2 mm. magas. Hasa közepén fehér foltja van : 



Sp. monticola monticola Nhrg. 

 (Bosznia.) 



b. A homlokcsontnak nincs orrtövi nyújtványa. A homlok- 

 orrcsonti varrat előfelé domborodó. Az orrcsontok hátsó vége 

 nem éri el az orrtövi lyukak hátsó szélét összekötő vonalat. 

 Az inycsont hátsó széle túljár a két harmadik fogmeder hátsó 

 szélét összekötő vonalon, 

 a. Az orrcsontok hátul ugyanolyan hosszúak, mint az állközti 

 csontok. A járomívek az orrtövi lyukak két oldalán kiduz- 

 zadok. 

 ««. A felső szájpadlás elülső része sokkal rövidebb a hátulsónál. 

 Az inycsont hátsó széle túljár a két harmadik fogmeder hátsó 

 szélét összekötő vonalon és tövist visel. Az első felső zápfog 

 elülső oldalán éles zománczbarázda van. Az alsó állkapocs 

 fogmedri hosszúsága valamivel nagyobb a bütyökhosszúság- 

 nál. Az öreg koponya 54 mm. hosszú és i8 - 8 mm. magas : 



Sp. monticola hercegovinensis, n. subsp. 

 (Herczegovina.) 



pp. A felső szájpadlás elülső része csaknem oly hosszú, mint a 

 hátulsó. Az inycsont hátsó széle túljár a két harmadik fog- 

 meder hátsó szélét összekötő vonalon, de tövise nincs. Az 

 első felső zápfog elülső oldala sima. Az alsó állkapocs fogmedri 

 hosszúsága gyakran rövidebb a bütyökhosszúságnál. Az öreg 

 koponya 5i - 5 mm. hosszú és 19 mm. magas. A fej két oldalán 

 levő sörtetaraj szennyes-fehér : 



Sp. monticola syrmiensis, n. subsp. 

 (Szerémség, Dunántúl.) 



